Bērnu sanatorija "Ogre"

Bērnu sanatorija "Ogre" bija Bērnu klīniskās universitātes slimnīcas nodaļa. Sanatorijas ēka atrodas Ogrē, Gaismas prospektā 2/6. Tas ir valsts nozīmes kultūras piemineklis un viens no pēdējiem arhitekta Konstantīna Pēkšēna darbiem.

 Vēsture 
Ēkas būvniecība sākās 1926. gadā pēc Rīgas Centrālās slimo kases pasūtījuma,Par mums  Bērnu klīniskā universitātes slimnīca tā būvēta pēc Konstantīna Pēkšēna projekta. 1927. gadā tika atklāts Rīgas trūcīgo bērnu atpūtas nams "Mālkalne". Ēkas arhitektūru raksturo īpatnējs funkcionālisma un nacionālā romantisma savienojums. Sanatorijas iekštelpu sienas apgleznojis Ansis Cīrulis. Freskas veidotas uz cieta kaļķa apmetuma sausās kazeīna freskas tehnikā un tās ir veltītas bērnu ikdienas gaitām – pasaku stāstīšanai, dejām un rotaļām. Anša Cīruļa zīmētās freskas ir valsts nozīmes mākslas piemineklis. Freskām bagātākā ir ēdamzāle. 20. gadsimta 50. gados Cīruļa freskas tika aizkrāsotas, bet restaurācijas darbu laikā gleznojumus atjaunoja.Anša Cīruļa sienu gleznojumi sanatorijā «Ogre»  ovv.lv Kopš 1959. gada iestāde pārdēvēta par tuberkulozes sanatoriju "Ogre".Rehabilitācijas slimnīca "Ogre"  Latvijascentrs.lv Otrā pasaules kara laikā ēkā darbojās vācu armijas hospitālis.

2014. gadā sanatoriju slēdza.  Ogres novada pašvaldības un Veselības ministrijas pārstāvji parakstīja aktu par vecās sanatorijas ēkas nodošanu Ogres novada pašvaldības īpašumā.

 Atsauces 

Kategorija:Bērnu klīniskā universitātes slimnīca
Kategorija:Celtnes un būves Ogrē
Kategorija:Arhitektūras pieminekļi Latvijā